钦定古今图书集成/明伦汇编/氏族典/第302卷 > 梁成大
## 钦定古今图书集成/明伦汇编/氏族典/第302卷 > 梁成大

按《宋史梁成大传》：“成大，字谦之，福州人，开禧元年进
士。素苟贱亡耻，作县满秩，谄事史弥远家干万昕，通
判扬州，寻迁宗正寺簿。宝庆元年，拜监察御史。明年，
拜右正言。绍定元年，进左司谏。四年，迁宗正少卿。五
年，权刑部侍郎。明年，帝夜降旨黜之，提举千秋鸿禧
观。莫泽时兼给事中，急于别异，上疏驳之，遂寝祠命。”
端平初，洪咨夔、吴泳文章论驳，镌两秩。泳复上疏送
泉州居住，会《王遂论》亦上，再镌秩，贬潮州。成大天资
暴狠，心术崄巇，凡可贼害忠良者，率多攘臂为之。